Verlange – wolfshadowwhispers
… om te droom
styflyf vas te hou
tot woorde uit die binneste klou
om hulle te se terwyl ek bewe:
‘jy is my beste geskenk van die lewe’
my waardering soos ‘n profesie oor jou uit te spreek
terwyl my hart, week
en teer saggies teen jou klop
en my liefde breek deur jou dop
en wortel skiet in jou
en rank en aan jou rotswande klou
‘Ek is innig lief vir jou’
uit my hart se boorde
maar tot dan sit ek en verdrink
in ‘n see van sterre en verlange…
So, vir twee weke was ons sonder internet (dankie Telkom, jou duiwelskjent) maar ek is terug, en in my afwesigheid het ek verlang, dus het ek die ou gedig met julle kom deel. Dis lekker om terug te wees. Wolf blessings vir julle.
droom, lief, liefde, verlange, wense
6 thoughts on “Verlange”
September 20, 2018 at 2:44 nm
Gewonder hoekom jy so stil is Wolfie! Pragtige gedig…jy kan darem toor met woorde!
September 20, 2018 at 5:05 nm
Dankie bytjie ☺ dit is so lekker om terug te wees
September 20, 2018 at 5:04 nm
Pragtig. Sielvol. Telkom … ek bly liewer stil.
September 20, 2018 at 5:06 nm
Dankie Hester. Jou kompliment is soos tjoklits vir my. Ja ek wil ook maar my klagtes oor HELLkom stil hou sodat my siel kan rus…
Oktober 17, 2018 at 5:34 nm
So so mooi…teer en liefderyk verwoord
“uit my hart se boorde”….sjoe!!!!